text: उन्होंने बताया कि डीएमआईसी परियोजना पहल के रूप में, गुरुग्राम-मानेसर-बावल के बीच लगभग 82 किलोमीटर लम्बा मास रैपिड ट्रांजिट सिस्टम (एमआरटीएस), दिल्ली-मुंबई औद्योगिक कॉरिडोर डेवलपमेंट कॉरपोरेशन (डीएमआईसीडीसी) और एचएसआईआईडीसी के बीच संयुक्त उद्यम भागीदारी से क्रियान्वित किया जाएगा, जिस पर करीब 17,328 करोड़ रुपये की लागत आएगी। इस परियोजना का वित्त पोषण जापान इंटरनेशनल कोऑपरेशन एजेंसी (जेआईसीए) द्वारा किया जाएगा और इसे जेआईसीए रोलिंग प्लान में शामिल किया गया है।